Falasdinu ta bukaci Larabawa sun kaurace wa taron Amurka - Duniya - RFI
Labarai 18/06 06h00 GMT
Shirye-shirye 18/06 06h17 GMT
Labarai 18/06 07h00 GMT
Mutane 41 sun mutu a wasu hare-hare kan kauyukan Gangafani da Yuro na kasar Mali
Palestine Falasdinawa Masar Isra'ila Jordan Amurka
Falasdinu ta bukaci Larabawa sun kaurace wa taron Amurka
Daga Abdurrahman Gambo Ahmad wanda aka wallafa 12-06-2019 Wanda aka canza zuwa 12-06-2019 A 21:00
Shugaban Falasdinu Mahmoud Abbas REUTERS/Carlo Allegri
Gwamnatin Falasdinu ta bukaci kasashen Masar da Jordan da su kaurace wa taron da Amurka za ta jagoranta a cikin wannan watan a Bahrain da zummar sasanta rikici tsakanin Isra’ila da Falasdinu.
Kasar Amurka ta bayyana taron a matsayin wanda zai habbaka tattalin arzikin Falasdinu, kuma hakan wani bangare ne na yunkurin magance tankiya tsakanin Isra’ila da Falasdinawa.
Shugabannin Falasdinawa da ke da aniyar kauracewa taron na ranar 25-26 ga watan Yuni, sun ce, shirin zaman lafiyar, ya ci karo da manufofinsu na kafa kasarsu mai cin gashin kanta.
Ana dai ganin cewa, rawar da kasashen Masar da Jordan za su taka a wannan taro nada matukar muhimmanci, lura da cewa, sun dade suna tsoma baki wajen sansanta rikici a yankin Gabas ta tsakiya, yayinda kuma, su kadai ne kasashen Larabawa da ke da yarjejeniyar zaman lafiya tsakanisu da Isra’ila.
Sai dai mahukuntan Falasdinu ta bakin kakakinsu, Ibrahim Melhem, sun bukaci daukacin aminansu da zu kaurace wa taron, inda suka ce, halartar taron zai yada gurguwar fahimtar cewa, akwai rarrabuwar kawuna a tsakanin kasashen Larabawa dangane da shirin zaman lafiyar da gwamnatin Donald Trump ta bullo da shi.
A bangare guda, Firaministan Falasdinu, Mohd. Shtayyeh da ke mgana a gaban Hukumar Kwadago ta Duniya a birnin Geneva, ya ce, Falasdinawa manoma sun zama kaskantattu saboda yadda filayen da ke Gabar Yamma ga Kogin Jordan ke karkashin ikon isra’ila, lamarin da ya ce, ya dakile ci gaban Falasdinu.
Falasdinu ta bukaci EU ta shiga …
Isra'ila ta kashe kwamandan Hamas a Gaza
Isra'ila ta dauki mataki mai tsauri …
Tarayyar Afrika Senegal
Matan da suka fuskanci kaciya sun koka da halin da su ke ciki a Afrika
Majalisar Dinkin Duniya Duniyarmu A Yau
Yawan al'ummar duniya zai haura biliyan 9 a 2050 - MDD